L 27/4 Den Europæiske Unions Tidende 29.1.2005 KOMMISSIONENS FORORDNING (EF) Nr. 145/2005 af 28. januar 2005 om indførelse af en midlertidig antidumpingtold på importen af bariumcarbonat med oprindelse i Folkerepublikken Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), i det følgende benævnt »grundforordningen«, særlig artikel 7, efter høring af det rådgivende udvalg, og ud fra følgende betragtninger: A. PROCEDURE 1. INDLEDNING Kommissionen offentliggjorde den 30. april 2004 en meddelelse (»indledningsmeddelelsen«) i Den Europæiske Unions Tidende (?) om indledning af en antidumpingprocedure vedrørende importen til Fællesskabet af bariumcarbonat med oprindelse i Folkerepublikken Kina (»Kina« eller »det pågældende land«). Proceduren blev indledt på baggrund af en klage indgivet i marts 2004 af Solvay Barium Strontium GmbH (»klageren«), der som den eneste producent af bariumcarbonat i Fællesskabet tegner sig for 100% af produktionen i Fællesskabet. Klagen indeholdt beviser for, at der fandt dumping sted i forbindelse med nævnte vare, og at der forvoldtes væsentlig skade som følge heraf, hvilket blev anset for tilstrækkeligt til at berettige indledningen af en procedure. 2. PARTER, SOM ER BERØRT AF PROCEDUREN Kommissionen underrettede officielt klageren, de eksporterende producenter, importører, leveran- dører og brugere, som den vidste var berørt af proceduren, og repræsentanterne for Kina om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddel- elsen. Klageren, eksporterende producenter, importører, brugere og brugersammenslutninger fremsatte deres synspunkter. Alle interesserede parter, der anmodede herom og påviste, at der var særlige grunde til, at de burde høres, blev hørt mundtligt. For at give eksporterende producenter i Kina mulighed for at anmode om markedsøkonomisk eller individuel behandling, hvis de ønskede det, sendte Kommissionen ansøgningsskemaer herom til de kinesiske selskaber, som den vidste var berørt af sagen. Fem selskaber anmodede om markedsøko- nomisk behandling i henhold til grundforordningens artikel 2, stk. 7, eller om individuel behandling, hvis det af undersøgelsen fremgik, at de ikke opfyldte betingelserne for markedsøkonomisk behand- ling. FT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12). () E () E UT C 104 af 30.4.2004, s. 58.